ഇന്ധന വില വര്ദ്ധനവ് ദേശീയ പ്രക്ഷോഭത്തില് നിന്ന് പിന്നോട്ടില്ല സംസ്ഥാനങ്ങളോട് നികുതി കുറക്കുന്നതിന് ആവശ്യപ്പെടാന് പ്രധാനമന്ത്രിക്ക് ധാര്മികതയില്ല: എഐസിസി ജനറല് സെക്രട്ടറി കെ സി വേണുഗോപാല് ന്യൂഡല്ഹി: കേരളമടക്കമുള്ള സര്ക്കാരുകള് ഇന്ധന നികുതി കുറക്കേണ്ടതുണ്ടന്നും അതേസമയം, സംസ്ഥാനങ്ങളോട് ഇന്ധന വിലയുടെ നികുതി കുറക്കുന്നതിന് ആവശ്യപ്പെടാന് പ്രധാനമന്ത്രിക്ക് ധാര്മികതയില്ലെന്നും എഐസിസി ജനറല് സെക്രട്ടറി കെ സി വേണുഗോപാല് പറഞ്ഞു. ഇന്ധന വില നികുതി കുറയ്ക്കാത്ത സംസ്ഥാന സര്ക്കാരിനെതിരെ കോണ്ഗ്രസ്സ് സമരം ശക്തമാക്കുമെന്നും, കോണ്ഗ്രസ് ഭരിക്കുന്ന സംസ്ഥാനങ്ങളില് ഇന്ധന നികുതി കുറയ്ക്കാന് ഹൈക്കമാന്റ് ഇടപെടുന്നുവെന്നും അദ്ദേഹം വ്യക്തമാക്കി. തിരഞ്ഞെടുപ്പ് അടുക്കുമ്ബോള് എല്ലാകാലത്തും കേന്ദ്ര സര്ക്കാര് ഇന്ധന വില കുറയ്ക്കുമെന്നും തിരഞ്ഞെടുപ്പ് കഴിയുന്നതോടെ കുത്തനെ വില കൂട്ടുന്നതും സര്ക്കാരിന്റെ നിലപാടാണ്. ഇപ്പോഴത്തെ കുറയ്ക്കല് ജനങ്ങളുടെ കണ്ണില് പൊടിയിടുക എന്ന ലക്ഷ്യമാണെന്നും അദ്ദേഹം പറഞ്ഞു. ഇന്ധന നികുതി കുറച്ചത് ജനങ്ങള്ക്ക് ആശ്വാസമാണ്, എന്നാല് ഇത് ഈ ഗവണ്മെന്റ് തന്നെ ഏല്പ്പിച്ച അധിക നികുതി ഭാരം കൊണ്ടുള്ള ദുരിതങ്ങള് അനുഭവിക്കുന്ന ജനങ്ങള്ക്ക് ആശ്വാസം നല്കുന്നതല്ല എന്നതാണ് സത്യമെന്നും കെ സി വേണുഗോപാല് പറഞ്ഞു. ഇന്ധന നികുതി കുറയ്ക്കുന്നതിന് പറ്റി കോണ്ഗ്രസ്സ് ഭരിക്കുന്ന സംസ്ഥാനങ്ങളുമായി ചര്ച്ച നടത്തുകയാണെന്നും ഉടന് തന്നെ തീരുമാനം ഉണ്ടാവുമെന്നും പറഞ്ഞ കെസി വേണുഗോപാല്, ഇന്ധന വില വര്ധനക്കെതിരെയുള്ള ദേശീയ പ്രക്ഷോഭത്തില് നിന്ന് പിന്നോട്ടില്ലെന്നും കൂട്ടിച്ചേര്ത്തു. Tags